62018CO0690_INF
Domstolens kendelse (Syvende Afdeling) af 6. maj 2021 –CLCV m.fl. (Manipulationsanordning i en diesel II-motor)
(Forenede sager C-690/18 – C-692/18)
»Præjudiciel forelæggelse – artikel 99 i Domstolens procesreglement – tilnærmelse af lovgivningerne – forordning (EU) nr. 715/2007 – artikel 3, nr. 10) – artikel 5, stk. 2 – manipulationsanordning – motorkøretøjer – dieselmotorer – emission af forurenende stoffer – program, der påvirker motorstyringscomputeren – teknologier og strategier til begrænsning af genereringen af emission af forurenende stoffer«
1.
Præjudicielle spørgsmål – spørgsmål, der svarer til spørgsmål, der allerede er afgjort ved retspraksis – anvendelse af procesreglementets artikel 99
(Art. 267 TEUF; Domstolens procesreglement, art. 99)
(jf. præmis 58-60)
2.
Tilnærmelse af lovgivningerne – motorkøretøjer – emissioner fra lette personbiler og lette erhvervskøretøjer – forordning nr. 715/2007 – manipulationsanordning – anordning – begreb – software integreret i motorstyringscomputeren eller som påvirker denne – software, der påvirker emissionsbegrænsningssystemets drift og mindsker dettes effektivitet – omfattet
(Europa-Parlamentets og Rådets direktiv 715/2007, art. 3, stk. 10)
(jf. præmis 61 og konkl. 1)
3.
Tilnærmelse af lovgivningerne – motorkøretøjer – emissioner fra lette personbiler og lette erhvervskøretøjer – forordning nr. 715/2007 – manipulationsanordning – emissionsbegrænsningssystem – begreb – teknologier og strategier til begrænsning af genereringen af emission af forurenende stoffer før og mens de dannes – omfattet
(Europa-Parlamentets og Rådets direktiv 715/2007, art. 3, stk. 10)
(jf. præmis 61 og konkl. 2)
4.
Tilnærmelse af lovgivningerne – motorkøretøjer – emissioner fra lette personbiler og lette erhvervskøretøjer – forordning nr. 715/2007 – manipulationsanordning – begreb – anordning, der registrerer alle parametre i tilknytning til gennemførelsen af godkendelsesprocedurer med henblik på at forbedre emissionsbegrænsningssystemets ydeevne under disse procedurer – omfattet – forbedring, der stedvis kan observeres under normale betingelser for brug af køretøjer – ingen virkning
(Europa-Parlamentets og Rådets direktiv 715/2007, art. 3, stk. 10)
(jf. præmis 61 og konkl. 3)
5.
Tilnærmelse af lovgivningerne – motorkøretøjer – emissioner fra lette personbiler og lette erhvervskøretøjer – forordning nr. 715/2007 – fabrikanternes forpligtelser med hensyn til typegodkendelse – forbud mod anvendelse af manipulationsanordninger, der mindsker effektiviteten af emissionsbegrænsningssystemer – undtagelser – beskyttelse af motoren mod beskadigelse eller havari og for at sikre køretøjets driftssikkerhed – rækkevidde – anordning, der under godkendelsesprocedurerne forbedrer emissionsbegrænsningssystemets ydeevne – anordning, der bidrager til at forebygge motorens ældning eller tilsodning – ikke omfattet
[Europa-Parlamentets og Rådets forordning nr. 715/2007, art. 5, stk. 2, litra a)]
(jf. præmis 61 og konkl. 4)
Konklusion
1)
Artikel 3, nr. 10), i Europa-Parlamentets og Rådets forordning (EF) nr. 715/2007 af 20. juni 2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6), om adgang til reparations- og vedligeholdelsesinformationer om køretøjer skal fortolkes således, at en software, der er installeret i motorstyringscomputeren, eller som påvirker denne, er en »anordning« i denne bestemmelses forstand, når den påvirker emissionsbegrænsningssystemets drift og mindsker dets effektivitet.
2)
Artikel 3, nr. 10), i forordning nr. 715/2007 skal fortolkes således, at begrebet »emissionsbegrænsningssystem« i denne bestemmelses forstand omfatter såvel de teknologier og den såkaldte strategi for »efterbehandling af udstødningsgas«, som reducerer emissionerne nedstrøms, dvs. efter dannelsen, som de teknologier og strategier, der – som udstødningsrecirkulationssystemet – reducerer emissionerne opstrøms, dvs. ved dannelsen.
3)
Artikel 3, nr. 10), i forordning nr. 715/2007 skal fortolkes således, at en anordning, som registrerer alle parametre i tilknytning til gennemførelsen af de i denne forordning foreskrevne godkendelsesprocedurer med henblik på under disse procedurer at forbedre emissionsbegrænsningssystemets ydeevne og herved opnå godkendelse af køretøjet, er en »manipulationsanordning« i denne bestemmelses forstand, selv om en sådan forbedring også kan iagttages i konkrete tilfælde ved normal brug af køretøjet.
4)
Artikel 5, stk. 2, litra a), i forordning nr. 715/2007 skal fortolkes således, at en manipulationsanordning som den i hovedsagen omhandlede, der under godkendelsesprocedurer systematisk forbedrer køretøjets emissionsbegrænsningssystems ydeevne med henblik på at overholde de emissionsgrænser, der er fastsat i denne forordning, og herved opnå godkendelse af disse køretøjer, ikke kan være omfattet af den i denne forordning fastsatte undtagelse fra forbuddet mod sådanne anordninger, der vedrører beskyttelse af motoren mod beskadigelse eller havari og sikring af køretøjets driftssikkerhed, selv om denne anordning bidrager til at forebygge ældning og tilsodning af motoren.